CELEX: 32020R2178
Language: el
Date: 2020-12-15 00:00:00
Title: Εκτελεστικός κανονισμός (ΕΕ) 2020/2178 της Επιτροπής της 15ης Δεκεμβρίου 2020 σχετικά με τη διόρθωση του εκτελεστικού κανονισμού (ΕΕ) 2020/1433 για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Pouligny-Saint-Pierre» (ΠΟΠ)]

22.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 433/31
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/2178 ΤΗΣ ΕΠΙΤΡΟΠΗΣ
         της 15ης Δεκεμβρίου 2020
         σχετικά με τη διόρθωση του εκτελεστικού κανονισμού (ΕΕ) 2020/1433 για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [«Pouligny-Saint-Pierre» (ΠΟΠ)]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
         Εκτιμώντας τα ακόλουθα:
         
                     (1)
                  
                  
                     Στις 5 Οκτωβρίου 2020, η Επιτροπή εξέδωσε τον εκτελεστικό κανονισμό (ΕΕ) 2020/1433 (2)για την έγκριση τροποποίησης των προδιαγραφών της ονομασίας «Pouligny-Saint-Pierre» (ΠΟΠ) σύμφωνα με το άρθρο 52 παράγραφος 2 του κανονισμού (ΕΕ) αριθ. 1151/2012. Η αναφορά σε μεταβατική περίοδο δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, την οποία χορήγησε η Γαλλία σε ορισμένες επιχειρήσεις, παραλείφθηκε εκ παραδρομής από τον προαναφερθέντα κανονισμό (ΕΕ) 2020/1433.
                  
               
                     (2)
                  
                  
                     Με επιστολή της 20ής Δεκεμβρίου 2018, οι γαλλικές αρχές γνωστοποίησαν πράγματι στην Επιτροπή ότι χορηγήθηκε μεταβατική περίοδος με καταληκτική ημερομηνία τις 30 Ιουνίου 2025, δυνάμει του άρθρου 15 παράγραφος 4 του κανονισμού (ΕΕ) αριθ. 1151/2012, σε 8 επιχειρήσεις εγκατεστημένες στην επικράτειά τους, οι οποίες πληρούν τους όρους του εν λόγω άρθρου σύμφωνα με το διάταγμα της 22ας Νοεμβρίου 2018 για την τροποποίηση των προδιαγραφών της προστατευόμενης ονομασίας προέλευσης «Pouligny-Saint-Pierre», το οποίο δημοσιεύτηκε στις 8 Δεκεμβρίου 2018 στην Επίσημη Εφημερίδα της Γαλλικής Δημοκρατίας.
                  
               
                     (3)
                  
                  
                     Κατά την εθνική διαδικασία ένστασης, υποβλήθηκαν 8 ενστάσεις που αφορούσαν τις συνθήκες παραγωγής του γάλακτος και, συγκεκριμένα, την αδυναμία συμμόρφωσης με το ποσοστό των ζωοτροφών που προέρχεται από τη γεωγραφική περιοχή όπως ορίζεται στις προδιαγραφές, σύμφωνα με τις οποίες «Οι ζωοτροφές που παράγονται στη γεωγραφική περιοχή (χορτονομές + συμπληρωματικές ζωοτροφές) αντιπροσωπεύουν τουλάχιστον το 75 % του συνολικού ετήσιου σιτηρεσίου του κοπαδιού.» Οι εν λόγω επιχειρήσεις, οι οποίες διέθεταν νομίμως το προϊόν «Pouligny-Saint-Pierre» στο εμπόριο συνεχώς επί τουλάχιστον πέντε έτη πριν από την υποβολή της αίτησης, πληρούν τους όρους που καθορίζονται στο άρθρο 15 παράγραφος 4 του κανονισμού (ΕΕ) αριθ.1151/2012. Ως εκ τούτου, στο πλαίσιο αυτό, έχουν χορηγηθεί στις επιχειρήσεις αυτές μεταβατικές περίοδοι που λήγουν στις 30 Ιουνίου 2025 και πρέπει τώρα να εγκριθούν από την Επιτροπή.
                  
               
                     (4)
                  
                  
                     Οι ενδιαφερόμερες επιχειρήσεις είναι οι εξής: Earl de Vesche (αριθ. SIRET 50317689300017)· Ferme des Ages (αριθ. SIRET 19360598700026)· Gaec de Villiers (αριθ. SIRET 41293309500017)· Jean Barrois (αριθ. SIRET 33452601900016)· Earl des Grands vents (αριθ. SIRET 52325005800014)· Earl du Start Chiebe (αριθ. SIRET 50979878100019)· Gaec de la Custière (αριθ. SIRET 31928251300013)· Gaec des Chinets (αριθ. SIRET 35328804600017).
                  
               
                     (5)
                  
                  
                     Επομένως, ο εκτελεστικός κανονισμός (ΕΕ) 2020/1433 θα πρέπει να διορθωθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στον εκτελεστικό κανονισμό (ΕΕ) 2020/1433 προστίθεται το ακόλουθο άρθρο:
            
               
                  «Άρθρο 1α
                  Η προστασία που χορηγείται δυνάμει του άρθρου 1 υπόκειται στη μεταβατική περίοδο την οποία χορήγησε η Γαλλία βάσει του άρθρου 15 παράγραφος 4 του κανονισμού (ΕΕ) αριθ. 1151/2012 στις επιχειρήσεις που πληρούν τους όρους του εν λόγω άρθρου, με το διάταγμα της 22ας Νοεμβρίου 2018 σχετικά με την τροποποίηση των προδιαγραφών της προστατευόμενης ονομασίας προέλευσης «Pouligny-St-Pierre», το οποίο δημοσιεύθηκε στις 8 Δεκεμβρίου 2018 στην Επίσημη Εφημερίδα της Γαλλικής Δημοκρατίας. »
               
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Δεκεμβρίου 2020.
            
               
                  Για την Επιτροπή,
               
               
                  εξ ονόματος της Προέδρου,
               
               Janusz WOJCIECHOWSKI
               
                  Μέλος της Επιτροπής
               
            
         
         
            (1)  ΕΕ L 343 της 14.12.2012, σ. 1.
         
            (2)  Εκτελεστικός κανονισμός (ΕΕ) 2020/1433 της Επιτροπής της 5ης Οκτωβρίου 2020 για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων «Pouligny-Saint-Pierre» (ΠΟΠ) (ΕΕ L 331 της 12.10.2020, σ. 19).